જેમની સ્કિન બહુ ડ્રાય છે અને જેમની સ્કિનમાં જરાપણ હાઇડ્રેશન નથી એવી સ્કિન માટે હાઇડ્રેશન ફેશ્યલ સૌથી સારું ફેશ્યલ છે જેમાં અમે હાયોલ્યુરૉનિક ઍસિડનાં ઇન્જેક્શન વાપરીએ છીએ. આમાં અમે સૌથી પહેલાં ફેસને ક્લીન કરીએ છીએ. એ પછી આખા ફેસને સંવેદનરહિત કરી દઈએ છીએ અને હાયાલ્યુરૉનિક ઇન્જેક્શન ફેસ પર ઇન્જેક્ટ કરીએ છીએ. એેક હાયાલ્યુરૉનિક ઍસિડના ઇન્જેક્શનને ફેસ પર ૧૦-૧૫ જગ્યા પર ઇન્જેક્ટ કરવામાં આવે છે. એનાથી સ્કિનને હાઇડ્રેશન મળી રહે છે અને સ્કિનની ડ્રાયનેસ જતી રહે છે. આ ફેશ્યલ કરતાં અડધો કલાક લાગે છે.